తెలంగాణలో మహిళా తహసీల్దార్ దారుణహత్య WATCH LIVE TV
'ఫేస్‌బుక్‌'పై మొదలైన విచారణ..!
'ఫేస్‌బుక్‌'పై అమెరికా ఫెడరల్‌ ట్రేడ్‌ కమిషన్‌ (యూఎస్‌ఎఫ్‌టీసీ) విచారణ మొదలుపెట్టింది. ఐదు కోట్ల మంది ఫేస్‌బుక్‌ వినియోగదారుల సమాచారాన్ని బ్రిటన్‌ సంస్థ అనలిటికా దుర్వినియోగంచేసిందని వార్తలు వచ్చిన సంగతి తెలిసిందే.
TNN | Updated:
Mar 22, 2018, 12:06PM IST
'ఫేస్‌బుక్‌'పై అమెరికా ఫెడరల్‌ ట్రేడ్‌ కమిషన్‌ (యూఎస్‌ఎఫ్‌టీసీ) విచారణ మొదలుపెట్టింది. ఐదు కోట్ల మంది ఫేస్‌బుక్‌ వినియోగదారుల సమాచారాన్ని బ్రిటన్‌ సంస్థ 'కేంబ్రిడ్జ్ అనలిటికా' దుర్వినియోగం చేసిందని వార్తలు వచ్చిన సంగతి తెలిసిందే. ఈ సమాచారాన్ని ఫేస్‌బుక్కే బదిలిచేసి నిబంధనలు ఉల్లంఘించిందా? అనే కోణంలో విచారణ చేపడుతున్నట్లు యూఎస్‌ఎఫ్‌టీసీ అధికారులు తెలిపారు. తమ ఎదుట హాజరుకావాలని జుకెర్‌బర్గ్‌కు... అమెరికా కాంగ్రెస్‌, బ్రిటన్‌ పార్లమెంటు, ఐరోపా కమిషన్‌ ఇప్పటికే సమన్లు జారీచేశాయి.
'కేంబ్రిడ్జ్ అనలిటికా' సమాచార దుర్వినియోగంతో... తాము మోసపోయామని 'ఫేస్‌బుక్‌' నుంచి అధికారిక ప్రకటన వెలువడింది. వివాదానికి సంబంధించిన ... వాస్తవాలను వెలుగులోకి తెచ్చేందుకు... సీఈవో జుకెర్‌బర్గ్‌, సీవోవో శాండ్‌బెర్గ్‌ చర్యలు తీసుకుంటున్నారని తెలిపింది.
మరోవైపు తమ సమాచారాన్ని అనుమతి లేకుండానే ఉపయోగించుకున్నారంటూ ‘కేంబ్రిడ్జ్‌ అనలిటికా’పై శాన్‌జోస్‌ జిల్లా కోర్టులో కేసు నమోదైంది. మేరీల్యాండ్‌‌కు చెందిన వ్యక్తి దీన్ని దాఖలుచేశారు. ఇదిలా ఉండగా... అనలిటికా సంస్థ సీఈవో అలెగ్జాండర్‌ నిక్స్‌పై వేటుపడింది. అధ్యక్ష ఎన్నికల్లో ట్రంప్‌ గెలిచేందుకు తాము క్రియాశీలంగా పనిచేశామంటూ... ఆయన చెబుతున్న దృశ్యాలు మీడియాలో హల్‌చల్ చేయడంతో... సంస్థ బోర్డ్‌ ఆఫ్‌ డైరెక్టర్లు ఆయన్ను సీఈవో పదవి నుంచి నిక్స్‌ను తొలిగించారు. నిక్స్‌ వ్యాఖ్యలతో సంస్థకు సంబంధంలేదని వారు వెల్లడించారు.